એક મેટ્રોમેનિયલ સાઇટ દ્વારા મળેલા બે લોકોની પ્રેમકથા કેવી રીતે વિકસે છે એના રંગ અને ઢંગ ખૂબ સરસ રીતે વર્ણવાયા છે . પ્રેમની નાની નાની ક્ષણોને જીવંત બનાવી દેવામાં આવે ત્યારે જીવન કેવડો મોટો ઉત્સવ બની જાય છે !!! એ વાતની અનુભૂતિ થયા વગર રહેતી નથી . પ્રેમ થાય અને એની ચડતી થાય ..એમાં દરિયાના મોજા જેવી ભરતી આવે ..એમાં ઊગતો સુરજ આવે અને આથમતા સુરજની ઉદાસ સાંજ પણ આવે પણ એવું ગાંડુ તોફાન કેવી રીતે આવી શકે કે કિનારે ઊભા ઊભા કિલ્લોલ કરતાં બે જીવને તહસનહસ કરી નાખે ? પ્રેમની ક્ષણોને પલભરમાં હતી નહોતી કરી નાખે ?